Document ID: 31999R0865

KOMISSION ASETUS (EY) N:o 865/1999,
annettu 26 päivänä huhtikuuta 1999,
jalostettaviksi tarkoitettujen tomaattien kiintiöiden jakamisesta jäsenvaltioille markkinointivuodeksi 1999/2000
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) 2199/97(2), ja erityisesti sen 6 artiklan 5 kohdan,
sekä katsoo, että
(1) asetuksen (EY) N:o 2201/96 6 artiklan 3 kohdassa säädetään, että markkinointivuodeksi 1999/2000 kunkin tuoteryhmän kiintiöiden jako jäsenvaltioille tehdään niiden keskimääräisten tuotantomäärien perusteella, joiden osalta on noudatettu vähimmäishintaa markkinointivuosina 1997/1998 ja 1998/1999; edellä mainitussa 3 kohdassa säädetään, että markkinointivuodesta 1999/2000 alkaen muutos ei saa jaossa olla jäsenvaltion ja tuoteryhmän osalta enempää kuin 10 prosenttia edelliselle markkinointivuodelle myönnettyihin määriin verrattuna,
(2) neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tuotantotukijärjestelmän osalta annetun komission asetuksen (EY) N:o 504/97(3), sellaisena kuin se on viimeksi muutettuna asetuksella (EY) N:o 702/1999(4), 17 artiklan 2 kohdassa säädetään, että kyseisten jäsenvaltioiden on ilmoitettava komissiolle kunakin markkinointivuonna ne tuotantomäärät, joiden osalta vähimmäishintaa on noudatettu; kunkin tuoteryhmän kiintiöiden jako jäsenvaltioille voidaan siten tehdä näiden ilmoitusten perusteella, ja
(3) tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Liitteessä vahvistetaan asetuksen (EY) N:o 2201/96 6 artiklan 3 kohdassa tarkoitettujen kiintiöiden jako markkinointivuodeksi 1999/2000.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä huhtikuuta 1999.

Labels: 7
18
17
6